Apspriedes ziņojums
par saimniecības preču piegādi Elektronisko iepirkumu sistēmas dalībniekiem
(Id. Nr. VDAA 2024/25/AK/CI-130AP)
Valsts digitālās attīstības aģentūras plānotajam atklātajam konkursam “Par saimniecības preču Elektronisko iepirkumu sistēmas dalībniekiem” (Id. Nr. VDAA 2024/25/AK/CI-130)
Apspriede notika Elektronisko iepirkumu sistēmā (turpmāk – EIS) laika periodā no 2024.gada 18.oktobra līdz 2024.gada 4.novembrim, lai mazinātu riskus, kas saistīti ar iespēju, ka piedāvājumu iesniedz tikai viens pretendents, palielinātu konkurenci un precizētu tehnisko specifikāciju, kā arī precizētu kvalifikācijas prasības pretendentiem.
Pasūtītājs – Valsts digitālās attīstības aģentūra (turpmāk – Aģentūra) EIS e-konkursu apakšsistēmā šīs apspriedes (skat. saiti https://www.eis.gov.lv/EKEIS/Supplier/Procurement/133774) sadaļā “Dokumenti” bija ievietojis tehniskās specifikācijas un kvalifikācijas prasību projektu. 
EIS reģistrētie piegādātāji tika aicināti:
1) iepazīties ar publicēto iepirkuma procedūras dokumentācijas projektu;
2) sniegt priekšlikumus par iepirkuma procedūras dokumentācijas projektu, tos ievietojot EIS e-konkursu apakšsistēmā šīs apspriedes sadaļā “Dokumenti”.
Piegādātāji priekšlikumus varēja izteikt par tehniskās specifikācijas projektu un kvalifikācijas prasību projektu, kā arī iesniegt jaunus priekšlikumus par kataloga papildināšanu ar jaunu preču veidiem tikai attiecībā uz tehniskajā specifikācijā ietverto preču grupu tvērumu. Iesniedzot priekšlikumus, bija vēlams norādīt kontaktpersonu, lai nepieciešamības gadījumā būtu iespējams sazināties ar piegādātāju.
Piegādātāji varēja sniegt priekšlikumus par jaunu preču iekļaušanu tehniskajā specifikācijā, tomēr jāņem vērā, ka atbilstoši Ministru kabineta 2022.gada 20.decembra noteikumu Nr.816 “Publisko elektronisko iepirkumu noteikumi” 3.11.punktam (pieprasītā prece vai pakalpojums jau tiek izmantots publiskajā pārvaldē vai pieprasījums par konkrēto preci vai pakalpojumu saņemts no vismaz divām publiskajām personām) šiem priekšlikumiem būs nepieciešams saņemt publiskā sektora pasūtītāju apliecinājumus par nepieciešamību iegādāties šādu programmatūru EIS, līdz ar to apspriedes laikā saņemtie priekšlikumi tika apkopoti un pievienoti tehniskās specifikācijas projektam, kuru pasūtītāji varēs izskatīt, un nepieciešamības gadījumā izteikt atbalstu priekšlikumu iekļaušanai iepirkuma tehniskās specifikācijas gala versijā.
Apspriedē piedalījās:
"Viss visapkārt tīrs" SIA
"Antalis" AS
"TZMO Latvija" SIA (ex "Bella Rīga" SIA)
"KVADRO" SIA
"Mayeri Professional" SIA
"NMS Riga" SIA
"EKOPAPĪRS" SIA
HRC Group SIA
"Vaidoma", SIA
SIA CleanLiving Trade
"Prāna Ko" SIA
"Kesko Senukai Latvia" AS
Hestio AS
"Baltpro LV" SIA
"Lotoss-IMS" SIA
"Profiks Clean" SIA
"Elis tekstila serviss" AS (Ex."Berendsen Tekstila Serviss" AS)
"A.G.A.LTD" SIA

Galvenie secinājumi par apspriedes laikā saņemtajiem piegādātāju komentāriem un iespējamo konkurenci attiecīgajā iepirkumā: iepirkuma procedūrai  ir iesniegti vairāki priekšlikumi par tehniskajā specifikācijā esošajām precēm, tās precizējot vai papildinot, bet ir iesniegti arī priekšlikumi par tehniskajai specifikācijai pievienojamām jaunām precēm. Secinām, ka priekšlikumi izteikt cenu par vienu salveti nevis par salvešu iepakojumu, nav atbalstāmi, jo sistēmas funkcionalitāte to neatļauj, t.i., sistēma neaprēķina katra atsevišķa piedāvājuma cenas summu ņemot par pamatu vienību skaitu vienā primārajā iepakojumā. Par priekšlikumu apstiprināšanu attiecībā par tehniskajai specifikācijai pievienojamām precēm iepirkuma tehniskās specifikācijas gala versijā vēl ir nepieciešams saņemt publiskā sektora pasūtītāju apliecinājumus par nepieciešamību iegādāties attiecīgās preces EIS. 
Apspriedes rezultātā iesniegtie piegādātāju priekšlikumi ir apkopoti apspriedes ziņojuma pielikumos, kas ir publicēts EIS šīs apspriedes sadaļā “Dokumenti”. 
